Nendeks on Panasonic ja Olympus. Viimane on koostöös Kodakiga arendanud välja 4/3 süsteemis (ingl. k. Four Thirds System) sensori (joonisel märgitud rohelisena), mida ta kasutab kõigis oma uuemates digipeeglites. Selline külgede suhe, mis läheneb juba ruudule, võimaldab Olympusel valmistada oma digipeeglitele väiksema läbimõõduga, ja seega ka odavamaid objektiive. Samuti peaksid Olympused meeldima kõigile teleobjefännidele, kuna 300 mm objektiiv annab 4:3 sensori ees sama kitsa vaatenurga, kui 600 mm objektiiv täiskaadersensoriga digipeegli ees. Kuidas see võimalik on, sellest tuleb juttu allpool.